Hoff Gerddi Cymru

Blodeugerdd o gerddi amrywiol wedi'i golygu gan Bethan Mair yw Hoff Gerddi Cymru. Gwasg Gomer a gyhoeddodd y gyfrol a hynny yn 2009. Yn 2013 roedd y gyfrol mewn print.Gwefan Gwales; adalwyd 16 Hydref 2013

Crynodeb
Blodeugerdd gyfoethog o hoff gerddi pobl Cymru yn cynnwys cant o gerddi amrywiol adnabyddus, yn adlewyrchu dwyster a hiwmor, ac awyrgylch ramantus a heriol barddoniaeth Gymraeg yr 20g. Cyhoeddwyd gyntaf ym Mawrth 2000.

Fel mae Rhagair y gyfrol yn esbonio, mae'r flodeugerdd hon yn nodedig am fod y cerddi ynddi wedi'u dewis nid er mwyn cyfleu rhyw drosolwg teg neu gytbwys o farddoniaeth Gymraeg, nac o reidrwydd yn ôl eu gwerth llenyddol tybiedig, ond drwy wahodd y cyhoedd i bleidleisio (ar faes Eisteddfod yr Urdd 1999 yn Llanbedr Pont Steffan ac Eisteddfod Genedlaethol 1999 yn Llanbedrgoch, Ynys Môn, drwy radio a hysbysebion mewn cyfnodolion, a thrwy wahodd enwebiadau uniongyrchol. Nid oes yn y gyfrol englynion unigol nac emynau.

Beirdd y gyfrol
Oherwydd y dull a ddefnyddiwyd i ddethol y cerddi ar gyfer y gyfrol (gweler uchod) mae gogwydd amlwg tuag at feirdd yr 20g yn y flodeugerdd hon. Pedwar bardd yn unig o'r 19g a gynrychiolir a dim ond un ohonynt, Ceiriog, gan fwy nag un gerdd; un gerdd yn unig a geir gan fardd yn gynharach na'r 19g sef Englynion Ieuan Fardd i "Lys Ifor Hael" o ddiwedd yr 18g. Golyga hyn mai yn yr 20g yr ysgrifennwyd 92 o'r 100 o gerddi. Mae'r beirdd canlynol wedi'u cynrychioli yn y flodeugerdd, gan y nifer o gerddi a nodir mewn cromfachau.

Cerddi yn y gyfrol â thudalen Wicipedia i'w hunain

Gweler hefyd
 Rhestr llyfrau Cymraeg
 Wicipedia:Wicibrosiect Llyfrau Gwales

Cyfeiriadau

Categori:Blodeugerddi Cymraeg
Categori:Llyfrau Cymreig 2009